Lav et referat af nedenstående tekst:

Tekst:
Valgtrommerne har buldret længe. Men da Mette Frederiksen i dag onsdag trykkede på den famøse valgknap, begyndte det også at buldre i maven på en særlig gruppe mennesker. De unge kandidater. En af dem er Melina Andersen, der stiller op for SF. - Jeg er så spændt. Jeg prøvede at låse min cykel op, da jeg skulle afsted, men jeg kunne simpelthen ikke ramme hullet, fordi jeg rystede så meget, siger hun, da TV2 Nord møder hende i Aalborg. Hun får politisk opbakning fra den anden side af midten, nemlig hos de Konservative og 21-årige Alexander Klitgaard, der også har skudt gang i sin valgkamp. -  Det er lidt specielt at skulle reklamere for sig selv på den her måde, det skal man lige vænne sig til, fortæller han til TV2 Nord. Frem til første november - "og med fuld blæs, 24-syv," som Melina Andersen siger - bliver der valgkamp og mulighed for rumlen i maven. Alexander Klitgaard har dog lidt mere ro på end sin SF-kandidatkollega. Den 21-årige har nemlig erfaring: Han stillede også op til kommunalvalget. Aalborggenseren går til valg på en særlig dagsorden, siger han: - Det er psykiatrien, det er et område, der halter noget efter. Samtidig er det et område mange unge enten selv er berørt af eller kender nogen, der er berørt af, slutter Alexander Klitgaard i regnen på Nytorv i Aalborg. Tilbage hos Melina Andersen fra SF, der også går til valg på at sikre unges trivsel, er der en klar plan for at opretholde valgkampsenergien - trods den manglende erfaring. - Vi har aktiviteter fra morgen til aften, jeg tror stort set, at jeg kommer til at leve på kaffe og fire timers søvn, men jeg glæder mig så meget, kommer det begejstret fra den nordjyske debutant.

Referat:
Unge kandidater er både nervøse og spændte.